armvectores/hy_wikipedia_2023 huggingface dataset:
Օլեգ Կրիվոնոգով

Օլեգ Կրիվոնոգով (ռուս.՝ Оле́г Ви́кторович Кривоно́гов, հուլիսի 27, 1938(1938-07-27), Մոսկվա, ԽՍՀՄ - մայիսի 7, 2021(2021-05-07)), խորհրդային և ռուս դիվանագետ։ Արտակարգ և լիազոր դեսպան (1995 թվականի նոյեմբերի 10):


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1994 թվականից զբաղվում է դիվանագիտական գործունեությամբ:

1994 թվականից մինչև 1997 թվականը եղել է Ռուսաստանի Դաշնության արտաքին գործերի նախարարության առաջին եվրոպական դեպարտամենտի տնօրեն:
1997 թվականի սեպտեմբերի 6-ից մինչև 2001 թվականի նոյեմբերի 9-ը Լյուքսեմբուրգում եղել է Ռուսաստանի Դաշնության արտակարգ և լիազոր դեսպան:2001 թվականից թոշակի է:


== Դիվանագիտական աստիճան ==
Արտակարգ և լիազոր դեսպան (1995 թվականի նոյեմբերի 10)


== Ծանոթագրություններ ==


== Արտաքին հղումներ ==
Կենսագրությունը ՄՀՄՊԻ քաղաքական-ռազմական հետազոտությունների կենտրոնի կայքում
Պիկի երկարաբեղիկ

Պիկի երկարաբեղիկ (լատ.՝ Phytoecia pici), երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ձգված, ուռուցիկ և զուգահեռ կողքերով, սև գույնի մարմնով, 10-16 մմ երկարությամբ ոչ խոշոր չափի բզեզ է։ Ունի կարմիր ոտքեր և սևացած ծայրերով միջին ու հետին ազդրեր։


== Տարածվածություն ==
Տարածված է Նախիջևանի Ինքնավար Հանրապետությունում և Հայաստանում՝ Հացավան գյուղի շրջակայք (Կոտայքի մարզ), «Խորովի անտառ» պետական արգելոց և Վայք քաղաքի շրջակայք (Վայոց ձորի մարզ)։


== Էկոլոգիա ==
Ապրում են կիսաանապատներում և ֆրիգանաներում, թռչում են ցերեկը, մայիսի վերջից մինչև հունիսի կեսերը։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հանդիպում է հազվադեպ և պատահական։
Վտանգ է հանդիսանում ԲՀՊՏ-ներից դուրս անասունների չկարգավորված արածեցման հետևանքով էկոհամակարգերի դեգրադացումը։
Պահպանվում է «Խոսրովի անտառ» պետական արգելոցում։


== Ծանոթագրություններ ==
(6535) Արխիպենկո

(6535) Արխիպենկո (անգլ.՝ Archipenko), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,419904 ա. մ., առավելագույնը մոտենում է 1,9854 ա. մ. հեռավորության վրա և հեռանում 2,8544 ա. մ.։ Արեգակի շուրջ մեկ ամբողջական պտույտ է կատարում 1374,98 երկրային օրվա ընթացքում, իր ուղեծրով շարժվելով միջինում 0,261822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6535) Արխիպենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միհրան Աստվածատուրյան

Միհրան Աստվածատուրյան (1891, Ստամբուլ, Օսմանյան կայսրություն), հայ ճարտարապետ։


== Կենսագրություն ==
Ծնվել է Կ. Պոլսի Խասգյուղ թաղամասում։ Կրթությունն ստացել է տեղի Ներսիսյան վարժարանում։ Ավարտելուց հետո մեկնել է Շվեյցարիա, Լոզանի համալսարանում հետևել ճարտարապետության։ Վերադառնալով Պոլիս՝ զբաղվել է ճարտարապետական նախագծումներով։ Հետագայում բնակություն է հաստատել Մարսելում։ Նրա նախագծով Կ. Պոլսում, Նիցայում և այլուր կառուցվել են բազմաթիվ շենքեր արաբական և բյուզանդական ոճով։ Գործուն մասնակցություն է ունեցել սփյուռքահայ մշակութային կյանքում, աշխատակցել է ֆրանսահայ մամուլին։


== Աղբյուրներ ==
Կաստելնուովո Բորմիդա

Կաստելնուովո Բորմիդա  (իտալերեն՝ Castelnuovo Bormida), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 661 մարդ (2008)։ Բնակչության խտությունը՝ 50 մարդ/կմ²։ Տարածքը կազմում է 13 կմ²։ Փոստային ինդեքս՝ 15017։ Հեռախոսային կոդ՝ 0144։
Կոմունայի հովանավորներն են սրբեր Կիրիկը և Յուլիտան։ Տոնակատարությունը հուլիսի 16-ին է։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վալենտինովսկի

Վալենտինովսկի (ռուս.՝ Валентиновский, բաշկիրերեն՝ Валентиновка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորոզովյան գործադուլ

Մորոզովյան գործադուլ (ռուս.՝ Морозовская стачка), Ռուսական կայսրության պատմության խոշորագույն կազմակերպված բանվորական գործադուլներից մեկը։ Տեղի է ունեցել 1885 թվականի հունվարի 7-ին և շարունակվել մինչև հունվարի 17-ը, Նիկոլսկոյեի (այժմ՝ Մոսկվայի մարզի Օրեխովո-Զուևո ք․) «Նիկոլսկայա արտադրական գործընկերություն» տեքստիլ ֆաբրիկայում, որը պատկանում էր «Սավվա Մորոզով, որդի և ընկերությանը»
գործադուլն անցկացվել էր 1880-ականների սկզբի արդյունաբերական ճգնաժամի, ինչպես նաև գործարանատերերի կողմից բանվորների շահագործման հետևանքով։ Մասնակցել է 8000 մարդ։ Գործադուլի նախօրեին բանվորներ Պյոտր Մոիսեենկոյի, Վասիլի Վոլկովի և Լ․ Իվանովի ղեկավարությամբ կազմվել էր գործողության պլան և ձևակերպվել բանվորների պահանջները․ կրճատել տուգանքները, վերադարձնել տուգանված գումարների մի մասը, սահմանել պետական վերահսկողություն աշխատավարձի վճարման կարգի նկատմամբ և այլն։ 
Բանվորների պահանջները չընդունվեցին, և տեղի ունեցավ ընդհարումներ զորքի հետ։ Գործադուլը վերջնականապես ճնշվեց հունվարի 17-ին, գործադուլավորների և կառավարական ուժերի միջև տեղի ունեցած մի շարք բախումներից հետո։ Ձերբակալվեց ավելի քան 600 մարդ, որոնց թվում նաև մորոզովյան գործադուլի ղեկավարները։ 1886 թվականի փետրվարին և մայիսին Վլադիմիր քաղաքում տեղի ունեցավ 33 գործադուլավորների երկու դատավարություն, որոնց ժամանակ, սակայն, դատարանն արդարացրեց բոլորին՝ հաշվի առնելով բանվորների ծանր վիճակի և գործարանի վարչակազմի թույլ տված խախտումները։ Չնայած երդվյալների դատարանը արդարացրել էր մեղադրյալներին, սակայն մորոզովյան գործադուլի ղեկավարներ Մոիսեենկոն և Վոլկովը աքսորվեցին հյուսիսային նահանգներ։ 
Գործադուլի մասին անդրադարձել էր նաև Վլադիմիր Լենինը․ «Այդ հսկայական գործադուլը շատ ուժեղ տպավորություն գործեց կառավարության վրա, որը տեսավ, որ երբ բանվորները գործում են միասին, վտանգավոր ուժ են ներկայացնում, մանավանդ, երբ համատեղ գործող բանվորների զանգվածը ուղղակի է դնում իր պահանջները»։ Մորոզովյան գործադուլը և դրան հաջորդած խոշոր գործադուլները ցարական կառավարությանը ստիպեցին գնալ զիջումների։ 1886 թվականի հունիսի 3-ին հրատարակվեց օրենք տուգանքների մասին, որտեղ հաշվի էին առնված մորոզովյան տեքստիլագործների առանձին պահանջները։
Աֆանասի Նիկիտին

Աֆանասի Նիկիտին (ռուս.՝ Афанасий Никитин) (15-րդ դար, Տվեր, Principality of Tver - 1475, Սմոլենսկ, Լիտվական մեծ իշխանություն), ռուս ճանապարհորդ, առևտրական, «Ճանապարհորդություն երեք ծովերից այն կողմ» (ռուս.՝ Хожение за три моря) աշխատության հեղինակը, որտեղ նաև նկարագրել է իր ճանապարհորդությունները դեպի Կովկաս, Օսմանյան կայսրություն, Պարսկաստան և Հնդկաստան։ Եզակի եվրոպացիներից է, ով գրի է առել իր ճանապարհորդությունը դեպի Հնդկաստան։


== Ծանոթագրություններ ==
え (է)

Հիրագանայում՝ え, կատականայում՝ エ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «է» տառի և Միջազգային հնչյունական այբուբենի /e/ ձայնին։
Ժամանակակից ճապոներենի վանկային աղյուսակում գտնվում է հիրագանայի う(ու) և お(օ) կանաների միջև։ Իսկ կատականայում՝ ウ(ու) և オ(օ) տառերի միջև։


=== Յունիկոդ ===
え — U+3048,
エ — U+30A8
Դավիթ Սարգսյան

Դավիթ Ալբերտի Սարգսյան (փետրվարի 15, 1979, Ստեփանակերտ, ԼՂԻՄ, Ադրբեջանական ԽՍՀ, ԽՍՀՄ), ԱՀ քաղաքական և պետական գործիչ։ Ստեփանակերտի քաղաքապետ (2019 թ. սեպտեմբերի 8-ից)։


== Կենսագրություն ==
Ծնվել է 1979 թվականի փետրվարի 15-ին Ստեփանակերտում։ 1996 թվականին ավարտել է Ստեփանակերտի Ալեքսանդր Գրիբոյեդովի անվան թիվ 3 միջնակարգ դպրոցը։
1996-2003 թվականներին սովորել է Մեսրոպ Մաշտոցի անվան համալսարանի իրավաբանական ֆակուլտետում։ Երկու տարի՝ 1998-ից 2000 թվականներին, նա ծառայել է Արցախի Հանրապետության Պաշտպանության բանակի շարքերում։
2001 թվականին աշխատանքային գործունեություն է սկսել Արցախի Հանրապետության անշարժ գույքի կադաստրի պետական կոմիտեի Ասկերանի տարածքային ստորաբաժանման գնահատման բաժնի առաջատար մասնագետ։ Հաջորդ տարի դարձել է Ասկերանի տարածքային ստորաբաժանման գնահատման բաժնի գլխավոր մասնագետ։ 2005 թվականին նշանակվել է անշարժ գույքի կադաստրի պետական կոմիտեի անշարժ գույքի գրանցման բաժնի պետի պաշտոնակատար։ 2005-2006թթ. եղել է կադաստրի պետական կոմիտեի աշխատակազմի իրավաբանական ծառայության գլխավոր մասնագետ։
2006 թվականին հիմնադրել է «Նիագարա» և «Ջեներալ Գրուպ» ձեռնարկությունները։ 2011 թվականին հիմնադրել և դարձել է «Կոնսալտ ֆինանս գրուպ» ընկերության տնօրենը։
2016 թվականից՝ Արցախի Հանրապետության քիքբոքսինգի ֆեդերացիայի նախագահ։ 
2019 թվականի սեպտեմբերի 8-ին կայացած ընտրություններում նա ընտրվեց Ստեփանակերտի քաղաքապետ։


== Անձնական կյանք ==
Ամուսնացած է, ունի երկու որդի։


== Նշումներ ==
Սուրբ Աստվածածին եկեղեցի (Թառաթումբ)

Սուրբ Աստվածածին եկեղեցի գտնվում է Վայոց Ձորի մարզի Թառաթումբ գյուղում։ Եղեգնաձոր քաղաքից ուղիղ գծով 15,8 կմ հյուսիս-արևմուտքում է գտնվում Թառաթումբ գյուղը։ Այն ծովի մակարդակից 1635-1685 մետր բարձր է։ Գյուղում և նրա սահմաններում պահպանվել են 1896 թվականին հիմնովին վերակառուցված եկեղեցին, միջնադարյան խաչքարաշատ գերեզմանոը և մի քանի խաչքար պարունակող Մարտոյի խաչ հնավայրը։
1895 թվականին Թառաթումբում հիշվում է Սբ. Աստվածածին անվամբ ծխական եկեղեցի, սակայ արդեն 1925 թվականին նույն («քարեա, հոյակապ») եկեղեցին վկայվել է Սբ. Հովհաննես անվամբ։ Սրանից հետևում է՝ նշյալ տարիների միջակայքում եկեղեցում կատարվել են կարևոր նորոգություններ, որից հետո էլ այն վերաօծվել է և վերանվանվել։ Այս հարցը պարզում է հյուսիսային ճակատից բացված մուտքի բարավորին փորագրված երկտող արձանագրությունը. «Ս(ուր)բ Օվանէս եկեղ(ե)ցի թվին ՌՅԽԵ-1896 ամի։
Սբ. Հովհաննես կամ Սբ. Աստվածածաինեկեղեցին գտնվում է գյուղի երկու մեծ թաղերն իրարից բաժանող ձորակի աջ կողմում՝ հյուսիսահայաց լանջին (ծովի մակարդակից 1619 մետր)։ Ունի եռանավ բազիլիկ հորինվածք (արտաքին չափերն են՝ 17,3×9,7 մետր)։ Երկթեք ծածկի ներքո առնված տանիքը հենված է քառակուսի կտրվածքով երկու զույգ սյուների և որմնասյուների վրա հանգչող կիսաշրջան թաղակիր կամարներին։ Արևելյան կողմում ունի կիսաշրջան եզրագծով ավագ խորան և ուղղանկյուն հատակագծով երկու ավանդատուն։ Բացի հյուսիսային ճակատից բացված գլխավոր մուտքից՝ երկրորդական մի մուտք էլ առկա է արևմտյան ճակատում։ Լուսավորությունն ապահովել են 6 լուսամուտները, որոնցից 3-ը բացված են արևելյան, 2-ը՝ հյուսիսային և 1-ը՝ արևմտյան ճակատներից։
Կառուցված է անմշակ, կիսամշակ և սրբատաշ քարով։ Վերջիններս գործածված են կառույցի առավել պատասխանատու հատվածներում (սյուներ, որմնասյուներ, թաղակիր կամարներ, անկյունաքարեր)։ Որմերում ագուցված են միջնադարյան գեղաքանդակ մի քանի խաչքարեր։ Դրանցից արձանագիր է միայն մեկը՝ ՋՀԱ (1522) թվականից, որն էլ եկեղեցու կառուցման ժամանակ հարմարեցվել է որպես հյուսիսային ավանդատան մուտքի բարավոր։


== Ծանոթագրություններ ==


== Գրականություն ==
Ս. Կարապետյան, Աղնջաձոր, Թառաթումբ, Քարագլուխ, Սալլի գյուղերի պատմական հուշարձանները, էջ 10-11։
Վլադիմիր Ցոուֆալ

Վլադիմիր Ցոուֆալ (չեխ․՝  Vladimír Coufal, օգոստոսի 22, 1992(1992-08-22), Պրահա, Չեխիայի և Սլովակիայի Ֆեդերատիվ Հանրապետություն), չեխ ֆուտբոլիստ, «Սլավիա» ակումբի և Չեխիայի հավաքականի պաշտպան։


== Ակումբային կարիերա ==
Ցոուֆալն իր պրոֆեսիոնալ կարիերան սկսել է «Գլուչին» ակումբում։ 2010 թվականի սեպտեմբերի 17-ին «Դուկլա» ակումբի դեմ խաղի ժամանակ իր նորամուտն է նշել Չեխիայի երկրորդ լիգայում։ 2013 թվականի սկզբին Վլադիմիրը տեղափոխվել է «Օպավա» ակումբ։ Մարտի 3-ին «Վլաշիմ» ակումբի դեմ խաղի ժամանակ իր նորամուտն է նշել նոր ակումբում։ Մայիսի 19-ին «Չասլավ» ակումբի դեմ խաղի ժամանակ Ցոուֆալն իր առաջին գոլն է խփել «Օպավա» ակումբում։
2012 թվականի ամռանը Ցոուֆալը տեղափոխվել է «Սլովան» ակումբ։ Նոյեմբերի 23-ին «Դուկլա» ակումբի դեմ խաղի ժամանակ իր նորամուտն է նշել Չեխիայի առաջին լիգայում։ 2015 թվականին Վլադիմիրը իր ակումբին օգնել է նվաճել Չեխիայի գավաթը։ Հոկտեմբերի 1-ին Եվրոպայի լիգայի շրջանակներում մարսելյան «Օլիմպիկի» դեմ խաղի ժամանակ իր առաջին գոլն է խփել «Սլովան» ակումբի կազմում։ 
2018 թվականի ամռանը Ցոուֆալը պայմանագիր է կնքել «Սլավիա» պրահական ակումբի հետ։ Հուլիսի 22-ին «Սիգմա» ակումբի դեմ խաղի ժամանակ իր նորամուտն է նշել նոր ակումբում։ Այդ ժամանակ Վլադիմիրն իր առաջին գոլն է խփել «Սլավիա» ակումբի կազմում։


== Կարիերան հավաքականում ==
2017 թվականի նոյեմբերի 11-ին Կատարի հավաքականի դեմ ընկերական խաղի ժամանակ Ցոուֆալն  իր նորամուտն է նշել Չեխիայի հավաքականում։


=== Հավաքականում ունեցած ելույթների վիճակագրություն ===


== Ձեռքբերումներ ==
Ակումբային
 Չեխիա «Սլովան» (Լիբերեց)

Չեխիայի գավաթակիր, 2014/15


== Ծանոթագրություններ ==


== Արտաքին հղումներ ==
Պրոֆիլը «Սլավիա» ակումբի կայքում (չեխ.)
Ֆուտբոլիստի էջը soccerway.com կայքում(անգլ.)
Պրոֆիլը sports.ru կայքում
Պրոֆիլը Չեխիայի ֆուտբոլի ֆեդերացիայի կայքում (չեխ.)
Պրոֆիլը առաջին լիգայի կայքում (չեխ.)
Պրոֆիլը transfermarkt.com կայքում(անգլ.)
Դյուրտյուլի (գյուղ, Կարաիդելսկի շրջան)

Անվան այլ կիրառումների համար տե՛ս՝ ԴյուրտյուլիԴյուրտյուլի (ռուս.՝ Дюртюли, բաշկիրերեն՝ Дүртөйлө), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոլեկուլային գեներատոր

Մոլեկուլային գեներատոր, սարք, որում հստակ էլեկտրամագնիսական տատանումներն առաջանում են շնորհիվ մոլեկուլների ստիպողական քվանտային անցումների՝ սկզբնական էներգետիկ վիճակից ավելի փոքր ներքին էներգիայով վիճակի։ Մոլեկուլային գեներատորն առաջին քվանտային գեներատորն է, որը 1954 թվականին ստեղծել են Ն․ Գ․ Բասովն ու Ա․ Մ․ Պրոխորովը (ԱՄՄ) և նրանցից անկախ՝ Չ․ Թաունսը, Ջ․ Գորդոնը և Տ․ Ցեյգերը (ԱՄՆ)։
Մոլեկուլային գեներատորներն ունեն հաճախականության մեծ կայունություն, ճառագայթման լավ ուղղորդվածություն ու մեներանգություն և օգտագործվում են իբրև հաճախականության, ժամանակի չափանմուշ և այլն։ Առավել տարածված է ամոնիակի NH3 մոլեկուլներով աշխատող մոլեկուլային գեներատորը, որի առաքած ալիքի երկարությունը՝ λ=l,27 սմ, հզորությունը 10−8 վտէ, իսկ հաճախականության կայունությունն ընկած է 10−7-10−11 սահմաններում։
Կոհերենտ տատանումների առաջացման համար անհրաժեշտ է 2 պայման, սարքի աշխատանքային ծավալում մասնիկների թիվն սկզբնական վիճակում պետք է ավելի մեծ լինի, քան փոքր ներքին էներգիայով վիճակում (բնակեցվածության ինվերսիա՝ շրջվածություն) և, բացի այդ, պետք է կապ ապահովվի ժամանակի տարբեր պահերին ճառագայթող մասնիկների միջև (դրական հակադարձ կապ)։
էներգիայի մակարդակների շրջված բնակեցվածությամբ մոլեկուլներն առանձնացվում են էլեկտրաստատիկ տեսակավորող հարմարանքի միջոցով, որը քառաբևեռ էլեկտրաստատիկ կոնդենսատոր է։ Անցնելով այդ կոնդենսատորի խիստ անհամասեռ էլեկտրական դաշտով՝ բարձր էներգետիկ վիճակում գտնվող մոլեկուլները շեղվում են դեպի կոնդենսատորի առանցքը, և նեղ անցքով ընկնում ծավալային ռեզոնատորի մեջ, որի սեփական հաճախականությունը համընկնում է ավելի ցածր էներգետիկ վիճակի անցման հաճախականությանը։ Ստիպողական ճառագայթման շնորհիվ ռեզոնատորում ստեղծվում է դրական հակադարձ կապ, և առաքվում են կոհերենտ էլեկտրամագնիսական ալիքներ։
Ստեղծվել են նաե դիպոլային այլ մոլեկուլներով սանտիմետրային և միլիմետրային ալիքների տիրույթում աշխատող մոլեկուլային գեներատորներ, ինչպես և ջրածնի ատոմների փնջով λ= 21 սմ ալիքով աշխատող քվանտային գեներատորներ։ Այս սարքերը և ռադիոտիրույթի քվանտային ուժեղացուցիչները երբեմն կոչվում են մազեր։ Գոյություն ունեն մոլեկուլային գեներատորի մի քանի կառուցվածքային տարբերակներ, որոնք տարբերվում են տեսակավորող համակարգով, ռեզոնատորների քանակով և այլն։ Մոլեկուլային գեներատորների դասին են պատկանում նաև այն քվանտային գեներատորները, որոնցում մոլեկուլների մակարդակների բնակեցվածության ինվերսիան ձեռք է բերվում ոչ թե տեսակավորմամբ, այլ ուրիշ եղանակներով, օրինակ, օժանդակ էլեկտրամագնիսական դաշտի ազդեցությամբ (մղում), էլեկտրական պարպումով և այլն։ Այս առումով մոլեկուլային գեներատորների շարքը կարելի է դասել օպտիկական տիրույթի քվանտային գեներատորները՝ լազերները, որոնցում աշխատանքային նյութը մոլեկուլային գազերն են։
Վինդաֆյորդ

Վինդաֆորդ (նորվ.՝ Vindafjord), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Էլենշյեն քաղաքն է։ Պաշտոնական լեզուն համարվում է  Նյունորսկը։ Զբաղեցնում է 620,39 կմ² տարածք։


== Վինդաֆորդի զինանշանը ==
Վինդաֆորդ կոմունայի զինանշանը իրենից ներկայացնում է սպիտակ և կարմիր գույնով ներկված վահան, որի վրա գույները պատկերված այնպես, որ հիշեցնում են դեպի առաջ շարժվող հավերժության նշան։


== Բնակչություն ==
Համաձայն 2016 թվականի մարդահամարի տվյալների՝ Բուկն կոմունայում բնակվում է 2825 մարդ։ Կոմունայի բնակչությյունը 60 տարում բնակչության թվաքանակը գրեթե նույն մակարդակի վրա է մնացել։


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից:(չաշխատող հղում) (նորվեգերեն)


== Ծանոթագրություններ ==
Դոլգոե (գյուղ, Կոզելշչինայի շրջան)

Անվան այլ կիրառումների համար տե՛ս՝ ԴոլգոեԴոլգոե (ուկրաիներեն՝ Довге), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Դոլգոե գյուղում բնակվում էր 157 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արքունի պողոտա

Արքունի պողոտա, արքունի ճանապարհ, Տիգրան Բ Մեծի օրոք բացված (մ.թ.ա. 80-ական թթ.) Տիգրանակերտ-Արտաշատ մայրուղին։ Անցել է Տիգրանակերտ-Մանազկերտ-Զարեհավան-Արտաշատ երթուղով։ Տարբեր հատվածներում ունեցել է իջևան-կայաններ։ Հիմնական նպատակը եղել է Մեծ Հայքի երկու հիմնական քաղաքների՝ Տիգրանակերտի և Արտաշատի միացումը բարեկարգ ճանապարհով։ Այս անունով գոյատևել է մինչև վաղ միջնադար։
Տալիո դի Պո

Տալիո դի Պո  (իտալերեն՝ Taglio di Po), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 8289 մարդ, խտությունը կազմում է 105 մարդ/կմ²։ Տարածքը գրավում է 79 կմ²։ Էլեկտրոնային փոստ՝45019 , հեռախոսային կոդ՝ (+39) 0426 ։
Բնակավայրի հովանավորն է համարվում Սան Ֆրանչեսկո դ Ասիզին։ Տոնը նշվում է ամեն տարի հոկտեմբերի 4-ին։


== Ծանոթագրություններ ==
Լաուրա Մամյան

Լաուրա Գուրգենի Մամյան (մայիսի 22, 1963(1963-05-22), Կիրովական, Հայկական ԽՍՀ, ԽՍՀՄ), հայ երգչուհի, խմբավար։ Կլառնետահար, մանկավարժ Հրաչիկ Նազարյանի կինն է։


== Կենսագրություն ==
Լաուրա Մամյանը ծնվել է 1963 թվականի մայիսի 22-ին Կիրովականում (ներկայում՝ Վանաձոր, Լոռու մարզ)։ 1989 թվականին ավարտել է Երևանի Ա. Բաբաջանյանի անվան երաժշտամանկավարժական ուսումնարանի վոկալի բաժինը, 2015 թվականին՝ Երևանի պետական կոնսերվատորիայի վոկալի բաժինը։ 2008 թվականին սկսել է դասավանդել Տ. Չուխաճյանի անվան երաժշտական դպրոցում (վոկալ բաժնի վարիչ)։ 
1984 թվականին Լաուրա Մամյանը դարձել է Հայաստանի գուսանական և ժողովրդական երգի անսամբլի մեներգչուհի, խմբավար։ Հայտնի է հայ ժողովրդական և գուսանական
երգերի ինքնատիպ կատարումներով. առավել տարածված են նրա «Քանի վուր ջանիմ» (Սայաթ-Նովա), «Յարը մարդուն յարա կուտա» (Հավասի), «Ով դու գուսան»
(Գուսան Աշոտ), «Դարդս տվի հովերին» (երաժշտ.՝ Գևորգ Մանասյանի) և այլ երգերի ատարումներով։ Հեղինակ է «Իմ եղբայրը», «Գարնան օրեր»,
«Չեմ լռելու» և այլ երգերի (նաև տեքստի)։
Համերգներով հանդես է եկել մի շարք երկրներում։


== Մրցանակներ ==
1987 – Դասական երգեցողության ուսանողական հանրապետական մրցույթի 1-ին կարգի դիպլոմ
2005 – ՅՈՒՆԵՍԿՕ-ի Սայաթ-Նովային նվիրված աշուղական արվեստի կովկասյան միջազգային փառատոնի դափնեկիր
2008 – ՀՀ մշակույթի նախարարության ոսկե մեդալ։


== Արտաքին հղումներ ==
Լաուրա Մամյան – «Ձայնի ուժը»
Նեեմե (գյուղ, Կիհելկոննա շրջան)

Անվան այլ կիրառումների համար տե՛ս՝ ՆեեմեՆեեմե (էստ․՝ Neeme), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Նիկողայոս Զմյուռնացու եկեղեցի

Սուրբ Նիկողայոս Զմյուռնացու եկեղեցի (հուն․՝ Ἅγιος Νικόλαος ὁ Ὀρφανός), մայր տաճար, որը գտնվում է Հունաստանի Սալոնիկ քաղաքում և կրում է քրիստոնեական եկեղեցու սուրբ Նիկողայոս Զմյուռնացու անունը։
1998 թվականին Սուրբ Նիկողայոս Զմյուռնացու եկեղեցին, ինչպես և Սալոնիկ քաղաքի մյուս վաղ քրիստոնեական և բյուզանդական եկեղեցիները ներգրավվեցին ՅՈւՆԵՍԿՕ-ի Համաշխարհային ժառանգության օբյեկտների ցանկում։


== Պատմություն ==
Սուրբ Նիկողայոսի անունը կրող այս եկեղեցու շինարարական աշխատանքներն ընթացել են 14-րդ դարում՝ ամենայն հավանականությամբ 1310-1320 թվականներին :
Այն միշտ պահպանել է քրիստոնեական եկեղեցու տիտղոսը և անգամ թուրքական նվաճումներից հետո չի վերածվել շարքային մզկիթի։ Այդ մասին հավաստում են տաճարի պատերին բավականին լավ պահպանված որմնանկարները։
17-րդ դարում այն դարձել է վանատուն։ Այդ մասին վկայում է 1648 թվականի Կոստանտդնուպոլսի պատրիարքի ուղերձը։


== Ծանոթագրություններ ==
Բոնիտու (Բաիա)

Անվան այլ կիրառումների համար տե՛ս՝ Բոնիտու (այլ կիրառումներ)Բոնիտու (պորտ.՝ Bonito), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Սեաբրա գավառի կազմի մեջ։ Բնակչությունը կազմում է 14 227 մարդ՝ 2006 թվականի տվյալներով։ Գրավում է 641,229 կմ2 տարածք։ Բնակչության խտությունը՝ 22,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 43.368.988,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.184,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,591 (տվյալները՝ ՄԱԿ-ի զարգացման ծրագրի
Եգեյան արվեստ

Եգեյան մշակույթ, հանդիսանում էր Արևելքի և Հին Հունաստանի յուրատեսակ կապող օղակը։ Այն գոյություն է ունեցել Եգեյան ծովի կղզիներում (Կրետե) և նրա ափերին, մայրցամաքային Հունաստանում (Միկենի և Տիրինս քաղաքներ), Փոքր Ասիայի արևմտյան ափերին (Տրոյա քաղաք)։ Այդ հին մշակույթը ծաղկման շրջանն ապրեց մ․ թ․ ա․ 2–րդ հազարամյակում։
Եգեյացիները պատկանում են այն նույն ցեղին, որին պատկանում են նաև խեթերը՝ Փոքր Ասիայի հզոր պետության ստեղծողները։
Մ․ թ․ ա․ 3–րդ հազարամյակում պելասգները, հետագայում նաև հույն–աքքայացիները բնակություն հաստատեցին այս տարածքում։ Եգեյան արվեստը համարվում է հունական արվեստի նախատիպը և կապված է հնագույն Կնոսոս քաղաքի հետ։
Կնոսոս
Ճարտարապետության մեջ Կնոսոսը աչքի էր ընկնում պալատական շինություններով, որոնք ունեին տնտեսական հատվածներ։ Կային  1,5 կամ 2 հարկանի կառույցներ, որոնց պատերը զարդարված էին որմնանկարներով՝ տարբեր թեմատիկաներով, դրանք հիմնականում արտահայտում էին բուսական, կենդանական թեմաներ։ Ամենահայտնին «երեք աղջիկները» որմնանկարն է։
Եգեյան ճարտարապետությունը աչքի է ընկնում իր սյուներով, որոնք նեղանում են վերևից ներքև։
Միգեն
Այս քաղաքում հայտնաբերվել են շախտային դամբարաններ, որոնք կառուցվել են արանց ամրացնող նյութի։
Միկենի դարպասները՝ առյուծի դարպասները, զարդարված են էգ առյուծներով։
Եգեյան արվեստին են պատկանում նաև ոսկե դիմակները, որոնք կատարվում էին հանգուցյալի նմանությամբ, բայց ավելի համեստ էին քան եգիպտականները։


== Աղբյուրներ ==
Լ․ Ներսիսյան, Մ․ Երզնկյան «Արտասահմանյան արվեստի պատմություն», Երևան, 2003 թ
Impact նոկաուտների չեմպիոնատ

Impact Wrestling նոկաուտների չեմպիոնատ (անգլ.՝ Impact Knockouts Championship), ռեստլինգային չեմպիոնական տիտղոս «Impact Wrestling» կազմակերպության կանանց դիվիզիոնում։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
impactwrestling.com Archived 2007-02-17 at the Wayback Machine.(անգլ.)
Ժոզեֆ Սելիգման

Ժոզեֆ Սելիգման (անգլ.՝ Joseph Seligman, նոյեմբերի 22, 1819(1819-11-22), Baiersdorf, Էրլանգեն Հյոխշտադ, Միջին Ֆրանկոնիա, Բավարիա - ապրիլի 25, 1880(1880-04-25), Օռլեան շրջան, Լուիզիանա, ԱՄՆ), ամերիկացի բանկիր, գործարար և ֆինանսիստ։ 
Տնտեսագետ Էդվին Սելիգմանի հայրն է։


== Կենսագրություն ==
Ծնվել է Գերմանիայի Բայրեսդոֆ քաղաքում և 18 տարեկանում արտագաղթել ԱՄՆ։ Եղբայրների հետ հիմնել է « J. & W. Seligman & Co.» բանկը, որը մասնաճյուղեր է ունեցել Նյու Յորքում, Սան Ֆրանցիսկոյում, Նոր Օրլեանում, Լոնդոնում, Փարիզում և Ֆրանկֆուրտում։
Քաղաքացիական պատերազմից հետո, ոսկե դարաշրջանում,  «J. & W. Seligman & Co.» ընկերությունը ակտիվ ներդրումներ է կատարել երկաթուղային բիզնեսում, մասնավորապես՝ հանդես է եկել որպես միջնորդ Ջեյ Գուլդի  գործարքներում։ Նրանք ապահովագրել են տարբեր ընկերությունների արժեթղթերը։ Հետագայում 1876 թվականին Սելինգմանները միավորվել են Վանդերբիլդով ընտանիքի հետ, որպեսզի Նյու Յորքում ստեղծեն կոմունալ ծառայությունների համակարգ։ 1877 թվականին Սելիգմանը ներգրավված է եղել լայն հրապարակայնության արժանացած հակահրեական լուրջ միջադեպի մեջ. իր հրեական ծագման պատճառով նրան չեն ընդունել Սարատով Սպրինգս քաղաքի Grand Union հյուրանոցում։
1880 թվականի սեպտեմբերի 27-ին Միսսուրի նահանգի Ռոլերս Ռիջ (Հերդսվիլ) քաղաքը ի պատիվ Ժոզեֆ Սելիգմանի վերանվանվել է Սելինգման՝ ի նշանավորումն այն առավելությունների, որոնք  երկաթուղին է տվել հասարակությանը։ Ի նշան երախտագիտության՝ Բաբեթ Սելիգմանը նվիրաբերել է 1 հա հողատարածք և 500$ եկեղեցի կառուցելու համար, որը պահպանվել է մինչ այժմ և գտնվում է Սիլեգման քաղաքի կենտրոնից ոչ շատ հեռու։


== Ծանոթագրություններ ==


== Արտաքին հղումներ ==
Семья Селингманов
seligmantechnology Наследие Селингманов
статья в Еврейский энциклопедии
Կոնստանտինովկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ուկրաիներեն՝ Костянтинівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կոնստանտինովկա գյուղում բնակվում էր 892 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Մարտեն դը լա Լյո

Սեն Մարտեն դը լա Լյո (ֆր.՝ Saint-Martin-de-la-Lieue), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 852 մարդ, բնակչության խտությունը` 101.43 մարդ/կմ²։ Բնակավայրը զբաղեցնում է 8.40 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 506 աշխատունակ (15-64 տարեկան)  բնակիչ, որոնցից ակտիվ էին 349-ը, իսկ ոչ ակտիվները` 157։ Ակտիվության ցուցանիշը կազմում է 69,0 %։ 349 աշխատունակ մարդկանցից աշխատել է 308 անձ (158 տղամարդ և 150 կին)։ Գործազուրկ են եղել 41 անձ (21 տղամարդ և 20 կին)։ 157 անաշխատունակներից 26-ը եղել են աշակերտներ կամ ուսանողներ, 105-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարտիրոս Մանուկյան (նկարիչ)

Մարտիրոս Մանուկյան (օգոստոսի 5, 1947(1947-08-05), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Սովորել է Մոսկվայում, Լենինգրադում, 1968-1972 թվականներին՝ Երևանի գեղարվեստա-թատերական ինստիտուտում։ 1973 թվականից Հայաստանի նկարիչների միության անդամ է։ 1974-1986 թվականներին մասնակցել է միության կազմակերպած մի շարք ցուցահանդեսների։ 1987 թվականից բնակվում է ԱՄՆ-ում։
Ստեղծագործությունները ցուցադրվել են «Միրանդա», «Կոլեկթորզ Էդիշընս», «Արտ Բրիլիանտ» և այլ ընկերությունների ցուցասրահներում։


== Ստեղծագործություններ ==
«Նկարչի գաղտնիքը», 1986
«Գարուն», 1995
«Սաթե երազ», 1997
«Չվերադարձավ»
Անժելիկա
Ծաղրածու 2003
Զարթոնք


== Ցուցահանդեսներ ==
Անհատական ցուցահանդեսներ է ունեցել Երևանում (Հայաստանի նկարիչների միություն, 1972), Կիևում (1980), Լենինգրադում (1983), Նյու Յորքում (1990), Տոկիոյում (1995, 1998, 2001)։


== Ծանոթագրություններ ==


== Արտաքին հղումներ ==
Martiros Manoukian
World Renowned Painter Martiros Donates Generously in Support of Armenia Fund Thanksgiving Day Telethon Archived 2016-07-01 at the Wayback Machine.
Աղտաղտ (այլ կիրառումներ)

Աղտաղտ, կարող է վերաբերել՝

Աղտաղտ - գյուղ Արևմտյան Հայաստանում, Էրզրումի վիլայեթի Էրզրումի գավառում
Աղտաղտ - գետակ Հայկական լեռնաշխարհում, Արևմտյան Եփրատի ավազանում
Սաբինիանոս (ուզուրպատոր)

Սաբինիանոս (լրիվ անունն անհայտ է), հռոմեական կայսր, ուզուրպատոր 240 թ.: Ապստամբել է Հորդիանոս III-ի դեմ։ Շուտով ջախջախվել է Աֆրիկա պրովինցիայում՝ Մավրիտանիայի հռոմեական կուսակալի կողմից։ Այդ ժամանակ նրա կողմնակիցները գնացել են Կարթագեն ներում խնդրելու։


== Ծանոթագրություններ ==
Լեհտմեցա (գյուղ, Հալինգա շրջան)

Անվան այլ կիրառումների համար տե՛ս՝ ԼեհտմեցաԼեհտմեցա (էստ․՝ Lehtmetsa), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ծննդյան օր

Ծննդյան տոն (օր), մարդու ծնվելու օրը։ Սովորաբար նշում են որպես տնային (ընտանեկան) տոն, թեպետ գոյություն ունի նաև սովորույթ, որ շնորհավորում են աշխատատեղի գործընկերները։


== Տոնի ստեղծման պատմություն ==
Հայտնի է, որ ծննդյան տոնը նշել են նաև հնագույն ժամանակներում։


=== Արևելքի ժողովուրդներ ===
Ծննդոց գրքում մանրամասնորեն նշվում է, որ եգիպտացի փարավոնը իր ծննդյան օրը «խնջույք էր կազմակերպել իր բոլոր ծառաների համար» (Ծնն. 40:20–22):
Եգիպտացիների պես ծննդյան տոները նշում էին նաև պարսիկները (ըստ Հերոդոտոսի և Պլատոնի)։ Ծննդյան տոնը խնջույքով և հոբելյարին նվերներով շնորհավորելը սովորույթ էր, որ հայտնի էր նաև այլ արևելյան ժողովուրդներին։


== Հին Հունաստան և Հին Հռոմ ==
Հին հույների մոտ այս սովորույթը սկսել է գործել Ալեքսանդր Մակեդոնացու ժամանակներից, դրանից հետո այն ընդունել են նաև հռոմեացիները։


== Հրեաներ ==
Այս սովորույթին գրեթե չէին հետևում հին հրեաները, որոնք ընդունում էին այն որպես հեթանոսական տոն և չէին յուրացրել՝ հազվադեպ բացառություններով։ Մասնավորապես Ֆլավիոսը («Հին ժամանակներ», XIX, 7, §) հաղորդում էր, որ Ագրիպպա 1-ինը, նշելով իր ծննդյան տոնը, հրամայում էր բաց թողնել շնորհազուրկ գեներալ Սիլասին և հրավիրել նրան պալատ՝ խնջույքի։ Բացի, այդ Ավետարանից հայտնի է Հերովդես թագավորի ծննդյան տոնակատարությունը, որն ավարտվել է Հովհաննես Մկրտչի մահով (Մատթեոս 14:6—11, Մարկոս 6:21—28)։
Շատ ավելի ուշ՝ 14-րդ դարից հրեաների մոտ ի հայտ է եկել սովորույթ՝ նշել տասներեքերորդ ծննդյան տոնը, որը համընկնում էր կրոնական չափահասության ձեռքբերման հետ (տե՛ս Բար Միցվա և Բաթ Միցվա)։


== Ծանոթագրություններ ==


== Արտաքին հղումներ ==
Մի ծննդյան օրվա պատմություն
Ռոբերտ Բյոռնսի ծննդյան օրը
Թասիկ (այլ կիրառումներ)

Թասիկ, կարող է վերաբերել՝

Թասիկ - գյուղ Հայաստանի Սյունիքի մարզում
Թասիկ - գյուղ Արևմտյան Հայաստանում, Էրզրումի վիլայեթի Բայազետի գավառում
Մանիշկա (գետ)

Մանիշկա, գետ Հայաստանի Վայոց ձորի մարզում։ Սկիզբ է առնում Թեքսարի լեռների հարավարևմտյան լանջերից և Մալիշկա գյուղից 2,5 կմ հարավ-արևմուտքում աջից միախառնվում Արփա գետին։ Երկարությունը՝ 16 կմ։


== Ծանոթագրություններ ==
Սուրբ Վարդանի այգի

Սուրբ Վարդանի այգի (անգլ.՝ St. Vartan Park), 1,12 հա տարածքով հանրային զբոսայգի է Նյու Յորքի Մանհեթենի Մյուրեյ Հիլ թաղամասում։ Գտնվում է Առաջին և Երկրորդ պողոտաների` 35-րդ և 36-րդ փողոցներով սահմանափակվող տարածքում։ Այգին կոչվում է մոտակայքում գտնվող Սուրբ Վարդան հայկական եկեղեցու անունով։ Սուրբ Վարդան այգին ներառում է բասկետբոլի և հանդբոլի խաղահրապարակներ, խոտածածկ մարզահրապարակ, խաղահրապարակ և զբոսայգի։


== Պատմություն ==
Այգու հողատարածքը քաղաքը՝ որպես փոխհատուցում, ձեռք է բերել 1903 թվականին։ Այգին կառուցվել է 1904-1905 թվականներին և ի սկզբանե կոչվել է Սուրբ Գաբրիելի այգի՝ նախկին Սուրբ Գաբրիել եկեղեցու անունով, որը գտնվել է Արևելյան 37-րդ փողոցի 310 հասցեում։
1938 թվականին այգու մի մասը քանդվել է՝ դեպի Քուինս-Միդթաուն թունել տանող ճանապարհ բացելու համար, որն ավարտվել է 1940 թվականին։ 42-րդ փողոցի հարևանությամբ նոր այգի է ավելացվել՝ փոխհատուցելու այս հողերի գրավումը, ինչի արդյունքում կառուցվել է Ռոբերտ Մոզես խաղահրապարակը։ Քուինս-Միդթաուն թունելի Մանհեթեն պորտալի կառուցումը նաև հանգեցրել է Սուրբ Գաբրիել եկեղեցու վերացմանը։
1978 թվականին Սուրբ Գաբրիելի այգին վերանվանվել է Սուրբ Վարդանի այգի։
East Side Coastal Resiliency ծրագրի շինարարության ընթացքում գոյություն ունեցող այգիները բարելավելու նպատակով այգու ասֆալտապատ խաղահրապարակը 2021 թվականին փոխարինվել է սինթետիկ խոտածածկով։
2022 թվականին ստեղծվել է «Սուրբ Վարդան զբոսայգու պահպանություն» շահույթ չհետապնդող կազմակերպությունը՝ այգին բարեկարգելու նպատակով։


== Ծանոթագրություններ ==


== Արտաքին հղումներ ==
St. Vartan Park – NYC Department of Parks and Recreation (անգլ.)
St. Vartan Park Conservancy (անգլ.)
Թարքընի

Թարքընի, գյուղ Արևմտյան Հայաստանում, Էրզրումի վիլայեթի Էրզրումի գավառում։


== Բնակչություն ==
1872-1873 թվականներին ուներ 32 տուն հայ և 12 տուն թուրք բնակիչ։


== Տնտեսություն ==
Հայերի հիմնական զբաղմունքը հողագործությունն ու արհեստներն էր։


== Պատմամշակութային կառույցներ ==
Թարքընին ուներ Ս. Հակոբ անունով եկեղեցի։


== Կրթություն ==
Եկեղեցուն կից գործում էր վարժարան, որը XIX դարի վերջին ուներ 35 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուզյուկովո

Ուզյուկովո (ռուս.՝ Узюково), գյուղ Ռուսաստանի Սամարայի մարզի Ստավրոպոլսկի շրջանի կազմում։
Բնակչությունը վերջին գրանցված տվյալներով կազմում էր 2050 մարդ։


== Ծանոթագրություններ ==

		
		
		
		


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հասան Ալի Թոփթաշ

Հասան Ալի Թոփթաշ (թուրքերեն՝ Hasan Ali Toptaş, հոկտեմբերի 15, 1958(1958-10-15), Դենիզլի, Թուրքիա), ժամանակակից թուրք գրող և բանաստեղծ։ Գրում է հիմնականում կարճ պատմվածքներ։ Կարճ պատմվածքների նրա առաջին գիրքը «Bir Gülüşün Kimliği» (հայերեն՝ Մի ծիծաղի անհատականացումը) տպագրվել է 1987 թվականին։ Թուրք հայտնի գրականագետ Յըլդըզ Էջեվիթը, ով իրեն բնորոշում է որպես «հետմոդեռնիստական մոդեռնիստ», իր «Türk Romanında Postmodernist Açılımlar» (հայերեն՝ Պոստմոդեռնիստական թուրքական գրականության ընդլայնումը) գրքում, գրողին բնորոշել է որպես «թուրքական գրականության Կաֆկա»։ 1999 թվականին արժանացել է Ջեվդեթ Քուդրեթի գրական մրցանակի՝ իր «Bin Hüzünlü Haz» գրքի համար։ Վեպը անդրադառնում է բազմակարծության, մետաֆիկացիայի և գրաքննության հիմնանդիրներին։ Վեպը պարունակում է կաֆկայական մի շարք տարրեր, որոնք անդրադառնում են աբսուրդիզմի, սյուրռեալիզմի և պարադոքսալ իրականության խնդիրներին։


== Աշխատություններ ==
Yalnızlıklar (Միայնություններ) - 1990
Ölü Zaman Gezginleri (Մեռած ժամի ճանապարհորդները) - 1993
Sonsuzluğa Nokta (Ամբողջական կանգառ դեպի անվերջություն) - 1993
Gölgesizler (Անստվերություն) - 1995
Kayıp Hayaller Kitabı (Կորած երազների գիրքը) - 1996
Ben Bir Gürgen Dalıyım (Ես բոխու մի ճյուղ եմ) - 1997
Bin Hüzünlü Haz (Հազար մռայլ զվարճանքներ) - 1999
Uykuların Doğusu (Քնից դեպի արևելք) - 2005
Harfler ve Notalar (Նամակներ և նոթեր) - 2007
Heba (Անմտություն) - 2013


== Ծանոթագրություններ ==


== Արտաքին հղումներ ==
Հասան Ալի Թոփթաշի պաշտոնական կայք էջը Archived 2007-04-05 at the Wayback Machine.
Resmi Sitesi Archived 2007-04-05 at the Wayback Machine.
Radikal Kitap - Kemal Varol'un yazara ilişkin bir yazısı. (23.9.2005)
Metafor Yazı Archived 2008-05-04 at the Wayback Machine. - Çimen Günay'ın Bin Hüzünlü Haz üzerine yaptığı sunumun metni.
Radikal - Hasan Ali Toptaş'la yapılan bir söyleşi.
Fortune (պարբերական)

Անվան այլ կիրառումների համար տե՛ս՝ Fortune (այլ կիրառումներ)Fortune՝ հայտնի գործարարի ամսագիր, որը հրապարակում է Time Inc։ Այն հիմնադրվել է 1930 թվականին, Հենրի Լյուսոմի կողմից։ Այս պարբերականը ներկայացնում է ժամանակակից կյանքը (Time, Life, Fortune и Sports Illustrated)։ Պարբերականը սկսել է իր բուռն աշխատանքները 2000 թվականին և այն դարձել է գլխավոր թեմա ԶԼՄ-ների համար։ Fortune պարբերականի գլխավոր հակառակորդը Forbes-ն է, որը հրապարակում է ամսագիր ամեն երկու շաբաթը մեկ։ Ամսագիրն առավել հայտնի է իր տարեկան շահույթով և վարկանիշով։


== Fortune վարկանիշ ==
Ամսագիրը հրապարակում է իր հետազոտությունների արդյունքները՝ 

Fortune 500
Fortune 1000
Fortune Global 500
Fortune 40 Under 40
Fortune 100 Best Companies To Work For
Fortune America's Most Admired Companies
Fortune Global Most Admired Company


== Ծանոթագրություններ ==
Գայվորոն (գյուղ, Բախմաչի շրջան)

Անվան այլ կիրառումների համար տե՛ս՝ ԳայվորոնԳայվորոն (ուկրաիներեն՝ Гайворон), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Գայվորոն գյուղում բնակվում էր 844 մարդ։ Բնակչության խտությունը կազմում էր 169,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորա լա Նովա

Մարա լա Նովա (իսպաներեն Mora la Nueva, բասկերեն՝ Mora la Nova, կատալոներեն Móra la Nova), մունիցիպալիտետ և բնակության վայր Իսպանիայում՝ Տարրագոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ռիբեր-Դ՛Էբր մարզում։ Տարածքը կազմում է 15,9 կմ2։ Բնակչությունը 3238 մարդ՝ 2010 թվականի տվյալներով։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Գայ Բերիմեն

Գայ Բերիմեն (անգլ.՝ Guy Rupert Berryman , Գայ Ռուպերտ Բերիմեն, ապրիլի 12, 1978(1978-04-12), Կերկլոդի, Ֆայֆ, Շոտլանդիա, Միացյալ Թագավորություն), բրիտանացի երաժիշտ, ավելի հայտնի է որպես Քոլդփլեյ խմբի բաս կիթառահար։


== Քոլդփլեյ ==
Գայ Բերիմենը առաջինն էր լսել Քրիս Մարտինի երգերի մասին, որոնք նա կատարում էր Լոնդոնի Համալսարանի քոլեջի ուսանողական բարում։ Նա Մարտինին խնդրց, որ իրեն ներառի խմբի մեջ, որը պատրաստվում էին ստեղծել Քրիսը և իր լավագույն ընկերը՝ Ջոնի Բաքլենդը։ Դրանից հետո Գայը թողեց իր ֆակուլտետը և որոշեց խմբում կիթառ նվագել։


== Անձնական կյանքը ==
2004 թվականին Բերիմենը ամուսնացել է իր մանկության ընկերոջ Ջոան Բրիսթոնի հետ։ Նրանց պսակադրությունը տեղի է ունեցել Վեսթմինսթերում։ Նրանք ունեն սուստր՝ Նիկոն, ով ծնվել է 2006 թվականի սեպտեմբերի 17-ին։ 2007 թվականին Բերիմենը և Բրիսթոնը բաժանվել են։


== Ծանոթագրություններ ==
Էդուարդ Աղաբեկյան

Էդուարդ Արտավազդի Աղաբեկյան (հունիսի 2, 1963(1963-06-02), Ակնաղբյուր), վիրաբույժ։ ՊԲ բժշկական ծառայության մայոր (1993)։


== Կենսագրություն ==
Ավարտել է Երևանի պետական բժշկական ինստիտուտը (1986)։ 1992-1997 թվականներին ծառայել է Ասկերանի ՊՇ-ում՝ զորամասի բուժկետի, ապա՝ բուժծառայության պետ։ 1997-2000 թվականներինին՝ ԼՂՀ առողջապահության փոխնախարար։ 1989-1994 թվականներին մասնակցել է Լաչինի («Մարդասիրական միջանցք»), Մարտակերտի շրջանի, Աղդամի և Ֆիզուլիի ուղղությամբ մղվող ազատագրական մարտերին, ռազմադաշտային շարժական հրապիտալներում բուժել և վիրահատել է հարյուրավոր ազատամարտիկների, որոնց գերակշռող մասն ապաքինվելուց հետո վերադարձել է մարտադաշտ։ ԼՂՀ ԱԺ պատգամավոր, Աժ սոցիալական և առողջապահության հարցերի մշտական հանձնաժողովի նախագահ (2000 թվականից)։


== Պարգևներ ==
Պարգևատրվել է ԼՂՀ «Մարտական խաչ» 2-րդ աստիճանի շքանշանով։


== Ծանոթագրություններ ==
Ժիրգոլ

Ժիրգոլ (ֆր.՝ Girgols), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 76 մարդ, բնակչության խտությունը` 6.02 մարդ/կմ²։ Բնակավայրը զբաղեցնում է 12.62 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 95 կմ հարավ-արևմուտք, Օրիյակ քաղաքից` 13 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 41 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 10։ Ակտիվության ցուցանիշը կազմում է 75,6 %։ 31 աշխատունակ մարդկանցից աշխատել է 28 անձ (17 տղամարդ և 11 կին)։ Գործազուրկ են եղել 3 անձ (2 տղամարդ և 1 կին)։ 10 անաշխատունակներից 3-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դեյվ Բիթի

Դեյվ Բիթի (անգլ.՝ David E. Beatty, ), ամերիկացի աստղագետ, աշխատել է Սոկորոյի աստղադիտարանում։
Փոքր մոլորակների կենտրոնի տվյալներով 1980 թվականի հոկտեմբերի 1-ին համատեղ Լոուրենս Տաֆի հետ հայտնաբերել է (2460) Միտլինկոլն աստերոիդը։


== Ծանոթագրություններ ==


== Արտաքին հղումներ ==
1217

1217 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1217 թվականն է, 
XIII դարի 17-րդ տարին։


== Դեպքեր ==


== Ծնունդներ ==


== Մահեր ==
(1153) Վալենբերգիա

(1153) Վալենբերգիա (անգլ.՝ Wallenbergia), աստերոիդ աստերոիդների հիմնական գոտում։ Հայտնաբերվել է 1924 թվականի սեպտեմբերի 5-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,195963 ա. մ., առավելագույնը մոտենում է 1,8453 ա. մ. հեռավորության վրա և հեռանում 2,5466 ա. մ.։ Արեգակի շուրջ մեկ ամբողջական պտույտ է կատարում 1188,6 երկրային օրվա ընթացքում, իր ուղեծրով շարժվելով միջինում 0,302877 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,33° անկյուն։
Վալենբերգիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1153) Վալենբերգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դացենկովկա (գյուղ, Սումիի շրջան)

Անվան այլ կիրառումների համար տե՛ս՝ ԴացենկովկաԴացենկովկա (ուկրաիներեն՝ Доценківка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Դացենկովկա գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյորլան

Հարավային Նորվեգիա կամ Սյորլան (նորվ.՝ Sørlandet), ոչ պաշտոնական վարչատարածքային միավոր Նորվեգիայում։
Գտնվում է թագավորության հարավային հատվածում։ Վարչականորեն ներառում է երկու կոմսություն։


== Աշխարհագրություն ==
Հուր-Նորգեն գտնվում է Նորվեգիայի հարավում՝ Սկանդինավյան թերակղզու վրա։ Ափերը ողողում է Հյուսիսային ծովի ջրերը։
Որևէ պետության հետ միջպետական սահման չունի։ Ներառում է ընդամենը երկու կոմսություն` Օսթ Ադգեր և Վեսթ Արդեր։ Գտնվում է UTC+1 ժամային գոտում։ Զբաղեցնում է 16 435 կմ² տարածք և ըստ տարածքի՝ Նորվեգիայի հինգերորդ վարչատարածքային միավորն է։ Այն կազմում է ամվողջ երկրի 5,08 %-ը։


== Բնակչություն ==
Ըստ 2013 թվականի մարդահամարի տվյալների՝ Հարավային Նորվեգիան ունի 289 125 բնակիչ, որոնք հիմնականում տեղաբնիկ նորվեգացիներն են։ Խոսում են տարբեր լեզուներով, մասնավորապես նորվեգերեն լեզվի երկու բարբառներով։
Ըստ բնակչության թվի՝ Սյորլանն ամենավերջինն է Նորվեգիայում։ Այն կազմում է ամբողջ Նորվեգիայի բնակչության 5,72 % %-ը։ Պաշտոնական կրոնը քրիստոնեությունն է։


== Տե՛ս նաև ==
Նորվեգիայի վարչական բաժանում
Նորվեգիայի կոմունաներ


== Ծանոթագրություններ ==
Ալ Մեզիրե

Ալ Մեզիրե, գյուղ Արևմտյան Հայաստանում, Խարբերդի վիլայեթի Խարբերդի գավառում։
Եղել է զուտ հայաբնակ գյուղ։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վահե Միրաքյան

Վահե Միրաքյան, (6 հունվարի, 1993, Երևան, Հայաստան), հայ ֆուտբոլիստ, Հայաստանի երիտասարդական հավաքականի և "Իմպուլս" ֆուտբոլային ակումբի կիսապաշտպան։ Հանդես է գալիս 9 համարի ներքո։


== Վիճակագրություն ==


== Ծեռքբերումներ ==
 «Իմպուլս»
Ֆինալիստ Հայաստանի գավաթ։ 2011/12


== Արտաքին հղումներ ==
Профиль на официальном сайте ФФА (ռուս.)
Профиль на footballdatabase.eu (անգլ.)
Профиль на soccerway.com (անգլ.)
Կաթնավաճառուհին (նկար, Վերմեեր)

«Կաթնավաճառուհին» (նաև «Աղջիկը/կինը/սպասուհին կաթի սափորով», «Խոհարարուհին»), նիդերլանդացի նկարիչ Յան Վերմեերի նկարներից է։


== Պատմություն ==
Վերմեերը նկարը նկարել է մոտավորապես 1658-1660 թվականներին։ Նիդերլանդական նկարչության մեջ «Կաթնավաճառուհին» առանձնանում է իր կոմպոզիցիոն պարզությամբ։ Առօրյա կյանքի թեման ավելի վաղ կիրառել էին Պիտեր դե Հոոխը և Թերբորխը, բայց Վերմեերին հաջողվեց ստեղծել նոր ստեղծագործություն։


== Նկարագրություն ==
Սափորով կնոջ կերպարը հստակորեն առանձնանում է սպիտակ դատարկ պատի ֆոնի վրա։ Ի տարբերություն նախորդների՝ Վերմեերը ակտիվորեն կիրառել է հստակ ուրվագծեր։ Լրացուցիչ արտահայտչականության համար մեջքի ուրվագիծը առանձնացվել է սպիտակ բարակ գծով։ Ռենտգենագրության միջոցով պարզվել է, որ ի սկզբանե նկարիչը պատի վրա նկարել էր մի պատկեր, հնարավոր է՝ քարտեզ։ Հստակորեն հայտնի չէ, թե ինչն է դրդել նկարչին պատը թողնել դատարկ։ Հնարավոր է՝ նա այդպես է վարվել նկարը խորհրդանշաններով չծանրաբեռնելու համար, կամ պարզապես սպիտակ պատը նրան թվացել է ավելի արտահայտիչ ֆոն կերպարի համար։


== Գտնվելու վայր ==
1669 թվականին նկարը վաճառվել է այն ժամանակվա համար մեծ գումարով՝ 175 ֆլորինով։ Ավելի թանկ գնահատվել է միայն «Դելֆտի տեսքը» (200 ֆլորին)։ 1719 թվականին աճուրդի կատալոգում նկարին տրվել է հետևյալ բնութագիրը. «Յան Վերմեերի նշանավոր աշխատանքը, արվեստի իրական ստեղծագործություն»։ Ներկայումս նկարը գտնվում է Պետական թանգարանում (Ամստերդամ)։


== Տես նաև ==
Ժանյակագործուհին (նկար, Վերմեեր)


== Գրականություն ==
Артур К. Уилок. Ян Вермеер. — СПб.։ ICAR. — ISBN 5-8592-073-2. (ռուս.)


== Արտաքին հղումներ ==
Նկարի մանրամասն վերլուծություն (ռուս.)


== Ծանոթագրություններ ==
Քրիստոս Փրկիչ տաճար (Մոսկվա)

Մոսկվայի Քրիստոս Փրկիչ տաճար (ռուս.՝ Кафедра́льный Собо́рный храм Христа́ Спаси́теля), Ռուս ուղղափառ եկեղեցու մայր տաճար Մոսկվայում, Կրեմլի մոտ, Մոսկվա գետի ձախ ափին, գտնվում է նախկինում Չերտոլյե (Վոլոխոնկա փող., 15-17 ) կոչված վայրում։ 1990-ականների ժամանակակից շինությունը 19-րդ դարի նույն տեղում քանդված տաճարի արտաքին վերականգնումն է։ Տաճարի պատերին փորագրված են 1812 թվականի ռուս-ֆրանսիական պատերազմում և այդ ժամանակաշրջանի այլ արշավանքներում ռուսական բանակի զոհված սպաների անունները։


== Արտաքին հղումներ ==
Պաշտոնական կայք
Ամանորյան տոնածառը Տաճարում Archived 2012-09-20 at the Wayback Machine.
Տաճարը «Ռուսաստանի տաճարներ» կայքում
Դավաճանություն (ֆիլմ, 1967)

«Դավաճանություն» (ռուս.՝ «Измена»), խորհրդային գեղարվեստական սև-սպիտակ ֆիլմ, որը նկարահանել է ռեժիսոր Թահիր Սաբիրովը 1967 թվականին «Տաջիկֆիլմ» կինոստուդիայում։
Ֆիլմի պրեմիերան կայացել է 1967 թվականի օգոստոսի 7-ին։


== Սյուժե ==
Ֆիլմի գործողությունները ծավալվում են 1920-ական թվականներին Միջին Ասիայում քաղաքացիական պատերազմի ժամանակ։ Կարմիր բանակի ջոկատը դուրս է գալիս բասմաչների շրջապատումից, որոնք դարան են սարքել։ Դուրս գալով դարանից՝ կարմիրբանակայինների հրամանատար  Ասադը, զինկոմին մեղադրելով դավաճանության մեջ, նրան դատապարտում է գնդակահարության և դատավճիռն ի կատար է ածում։ Քարիմը՝ մահապատժի ենթարկված զինկոմ Սաֆարի որդին, փորձում է իր հոր անմեղության ապացույցներ գտնել։ Մինչդեռ Ասադը գաղտնի համաձայնության է գալիս բասմաչների հետ։ Նրա պատճառով զոհվում են նաև այլ կարմիրբանակայիններ։ Սակայն, բարդ իրավիճակում հայտնվելով, բասմաչները որոշում են ազատվել հնարավոր դավաճանից և վերացնել երկերեսանի Ասադին


== Դերերում ==
Հաբիբուլլո Աբդուրազակով – Ասադ Մաքսում, կրկնօրինակել է Արտյոմ Կարապետյանը
Իսամատ Էրգաշև – Քարիմ, Սաֆարի որդին, կրկնօրինակել է Վյաչեսլավ Պոդվիգը
Զուխրա Հասանովա – Սաոդատ, Սաֆարի դուստրը, կրկնօրինակել է Իննա Վիխոդցևան
Աբդուլհայր Կասիմով – Գաֆոր, կրկնօրինակել է Իվան Ռիժովը
Խոջակուլի Ռախմատուլաև – Հայդարկուլ, շրջկոմի նախագահ (կրկնօրինակել է Ալեքսեյ Ալեքսեևը)
Նոզուկմո Շոմանսուրովա – Բիբիրաջաբ, Սաֆարի կինը (կրկնօրինակել է Զինաիդա Վորկուլը)
Ալեքսանդր Բարանով – Շիմկունաս
Իվան Կուզնեցով – Սեմյոնով
Ալիմ Խոջաև – Նիզամեդդին, ժողկոմ (կրկնօրինակել է Արկադի Տոլբուզինը) Օ. Խոջաևի դերը
Գուրմինջ Զավկիբեկով – Սաֆար, զինկոմ (կրկնօրինակել է Կոնստանտին Տիրտովը) Գուրմինչ Զավկիբեկովի դերը
Կուլլուկ Խոջաև – կուրբաշի Ջաբոր, կրկնօրինակել է Յակով Բելենկին Կուդրատ Խոջաևի դերը
Ուսման Սալիմով – Նուրալի


=== Նկարահանող խումբ ===
Ռեժիսոր՝ Թահիր Սաբիրով
Սցենարիստներ՝ Իգոր Լուկովսկի, Թահիր Սաբիրով, Ջալոլ Իկրամի
Օպերատոր՝ Անվար Մանսուրով
Կոմպոզիտոր՝ Ֆատտոխ Օդինա
Նկարիչ՝ Դավիթ Իլյաբաև


== Մրցանակներ ==
1968 — մրցանակ լավագույն օպերատորական աշխատանքի համար (Անվար Մանսուրով) Կենտրոնական Ասիայի հանրապետությունների և Ղազախստանի կինոփառատոնում  Ֆրունզեում։


== Ծանոթագրություններ ==


== Արտաքին հղումներ ==
«Դավաճանություն» ֆիլմը Ruskino.ru կայքում Archived 2018-02-19 at the Wayback Machine.